

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.5 | 2025. gada 24. aprīlī |

**32.**

**Par detālplānojuma nekustamajā īpašumā “Amālijas”, Ikšķilē, Ogres nov., izstrādes darba uzdevuma derīguma termiņa pagarināšanu**

Ogres novada pašvaldības (turpmāk – Pašvaldība) dome ar 2023. gada 27. aprīļa lēmumu “Par detālplānojuma izstrādes uzsākšanu nekustamajā īpašumā “Amālijas”, Ikšķilē, Ogres novadā” apstiprināja detālplānojuma nekustamajam īpašumam “Amālijas”, Ikšķilē, Ogres nov., kadastra numurs 74940120042 (turpmāk – Detālplānojums) izstrādes darba uzdevumu.

2024. gada 23. septembrī Pašvaldībā saņemts Detālplānojuma izstrādātāja Sabiedrība ar ierobežotu atbildību “8. Darbnīca” (turpmāk – Izstrādātāja) iesniegums (reģistrēts ar  Nr. 2-4.1/4788) ar Detālplānojuma 1. redakciju. Detālplānojuma 1. redakcijā konstatētas atsevišķas nepilnības. Izstrādātājam 2024. gada 06. decembrī nosūtīta vēstule (reģistrēta ar Nr.  2-5.1/3186) ar Pašvaldības prasībām un ieteikumiem, tajā skaitā, piesaistīt Detālplānojuma izstrādei sertificētu ceļu būves inženieri Detālplānojuma teritorijas reljefa īpatnību dēļ.

2025. gada 05. februārī saņemta Detālplānojuma izstrādes ierosinātāja vēstule (reģistrēta ar Nr. 2-4.2/384) ar lūgumu pagarināt Detālplānojuma termiņu uz 2 (diviem) gadiem.

Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 103. punkts noteic, ka detālplānojuma darba uzdevuma derīguma termiņš ir divi gadi. Ja nav mainījušies faktiskie un tiesiskie apstākļi, uz kuru pamata ir izdots darba uzdevums, pašvaldība var pieņemt lēmumu par darba uzdevuma derīguma termiņa pagarināšanu.

  Izvērtējot situāciju, tika konstatēts, ka faktiskie vai tiesiskie apstākļi, uz kuru pamata ir izdots darba uzdevums, nav mainījušies, līdz ar to ir pietiekošs pamatojums Detālplānojuma izstrādes darba uzdevuma derīguma termiņa pagarināšanai uz 2 (diviem) gadiem.

Pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 103. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Pagarināt** Detālplānojuma izstrādes darba uzdevuma derīguma termiņu līdz 2027. gada 27. aprīlim.
2. **Kontroli par lēmuma izpildi uzdot** Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)